ધ્રાંગધ્રાઃ ધ્રાંગધ્રા શહેરમાં આવેલી સરકારી હોસ્પિટલ આજુબાજુના ત્રીસ કિમીના અંતરમાં આવેલા કોઇપણ તાલુકામાં સૌથી મોટી હોસ્પિટલ છે જેથી ધ્રાંગધ્રા પંથકના તમામ ગામો સહિત અન્ય આજુબાજુ તાલુકામાં આવેલા ગામોના લોકો પણ અહીં સારવાર માટે આવે છે પરંતુ સરકારી હોસ્પિટલનું રેઢીયાળ ખાતુ હોવાના લીધે કરોડો રુપિયાના અત્યાધુનિક મશીનો તથા સરકારી હોસ્પિટલની કેટલીક ચીજવસ્તુઓ ખુલ્લેઆમ પડેલી હોય જેથી કોઇપણ લોકો અહીં હાથ સાફ કરી જાય છે, ત્યારે આવા અનેક કિસ્સાઓ છે જેમાં ધ્રાગધ્રા સરકારી હોસ્પિટલની ચીજો ગાયબ અથવા ચોરી થાય છે ત્યારે વધુ એક વખત સરકારી હોસ્પિટલમાં લોખંડ ચોરી થવાનો બનાવ સામે આવ્યો છે.